text: Jeanette Ottesen finaleklar med ny dansk rekord
  11 august 2016 kl. 04.26
   Jeanette Ottesen fra Vejle Svømmeklub Triton slog sin egen syv år gamle rekord og er klar til finalen i 100 meter fri.
  Jeanette Ottesens gamle rekord blev  sat i en tid, hvor der blev svømmet i de nu forbudte hurtige plast-dragter. I semifinalen onsdag aften lagde den rutinerede svømmer roligt og behersket ud og vendte som nummer seks. Men mod slutningen af semifinalen kom den 28-årige dansker stærkt og slog hånden i bassinkanten i den forrygende danske rekordtid 53,35.
  En forbedring af hendes rekord fra 2009 med 6/100 sekunder. Tiden rakte til en samlet placering som nummer seks og dermed en finaleplads for Jeanette Ottesen - og hendes hendes tredje OL-finale på 100 fri. Den svømmes natten til fredag  kl. 4.18 dansk tid.
  